**Līgums Nr. JUR 2018-03/228**

**par Ādažu pašvaldības auto remontu**

Ādažu novadā 2018.gada 15.martā

**Ādažu novada dome** (turpmāk – Pasūtītājs), ko uz likuma „Par pašvaldībām” un Ādažu novada pašvaldības nolikuma pamata pārstāv izpilddirektors Guntis Porietis, no vienas puses, un

**Sabiedrība ar ierobežotu atbildību „KNIFS 4”** (turpmāk – Izpildītājs), tās valdes locekļa Uģa Dambja personā, kurš rīkojas saskaņā ar sabiedrības statūtiem, no otras puses,

abi turpmāk saukti “Puses”, katra atsevišķi – “Puse”, saskaņā ar Ādažu novada domes rīkotā iepirkuma „Ādažu pašvaldības automašīnu remonts” (id. Nr. ĀND2018/17 (turpmāk – Iepirkums)), rezultātiem un Iepirkumu komisijas 2018.gada 6.marta sēdes lēmumu (protokols Nr.05-30-2018/17-3), noslēdz šādu līgumu (turpmāk – Līgums):

1. **Līguma priekšmets un darbu apjomi**

1.1. Izpildītājs pēc Pasūtītāja pieprasījuma apņemas ar saviem resursiem un darbaspēku veikt **Ādažu pašvaldības policijas automašīnu Subaru Forester, Opel Vivaro, kvadracikla Moto C-Force 800, divu piekabju Respo (v/n S9503 un S5981) un Saimniecības un infrastruktūras daļas automašīnu Renault Trafic, Ford Transit, Volkwagen Caddy, Nissan Qashqai+2, Opel Antara un piekabes RB1101** (turpmāk – Automašīna) **remontus un tehniskās apkopes, nodrošināt ar rezerves daļām, riepām, tehnisko informāciju un konsultācijām** (turpmāk – Darbi), saskaņā ar Iepirkuma noteikumiem, Izpildītāja piedāvājumu Iepirkumā (1.pielikums), Līguma noteikumiem un Pasūtītāja pilnvarotās personas norādījumiem.

1. **Līguma cena un samaksas kārtība**
	1. Līguma kopējā summa (turpmāk – Līgumcena) 24 mēnešu periodā nevar pārsniegt **25400,00 EUR** (divdesmit pieci tūkstoši četri simti euro un 0 centi), bez pievienotās vērtības nodokļa (turpmāk – PVN), t.sk., 12 mēnešu periodā tā nevar pārsniegt **12700,00** **EUR** (divpadsmit tūkstoši septiņi simti euro un 0 centi), bez PVN.

2.2. Pasūtītājs var palielināt Līgumcenu par 15%, pasūtot lielāka apjoma Darbus, kā arī Pasūtītājs ir tiesīgs pasūtīt Darbus, kuru kopējā vērtība ir mazāka par Līgumcenu. Pasūtītājs Darbus pasūta savām iestādēm apstiprināto budžeta tāmju ietvaros.

2.3. Darbu samaksa par katru Automašīnas remonta gadījumu tiek noteikta pamatojoties uz Izpildītāja tehniskajā specifikācijā norādītām vienību cenām (1.pielikums), bet attiecībā uz specifikācijā neminētiem Darbiem Pusēm ir saistošs Izpildītāja autoservisa oficiālais cenrādis.

2.4. Pasūtītājs veic samaksu Izpildītājam par veiktajiem Darbiem 10 kalendāro dienu laikā pēc Darbu pabeigšanas, pamatojoties uz Pušu parakstītu preču pavadzīmi.

2.5. Par samaksas dienu tiek uzskatīta diena, kad Pasūtītājs veicis Līgumā noteiktās naudas summas pārskaitījumu uz Izpildītāja norēķinu kontu.

2.6. Ja Pasūtītājs neveic samaksu par Darbiem Līgumā noteiktajā termiņā, tad Izpildītājam ir tiesības aprēķināt līgumsodu 0,5% apmērā no laikā nesamaksātās summas par maksājuma katru nokavēto dienu, izņemot gadījumus, kad samaksas nokavējums iestājies no Pasūtītāja neatkarīgu apstākļu dēļ.

2.7. Gadījumā, ja Izpildītājs kavē kādu no Līgumā noteiktajiem termiņiem, Pasūtītājam ir tiesības aprēķināt un Izpildītājam ir pienākums maksāt Pasūtītājam līgumsodu 10,00 EUR dienā par katru kavējuma dienu.

2.8. Līgumsoda samaksa neatbrīvo Puses no to saistību pilnīgas izpildes.

2.9. Līgumā minētajiem maksājumiem tiek piemērota rēķina izrakstīšanas brīdī spēkā esošā PVN likme, kā arī, tā samaksa notiek Pievienotās vērtības nodokļa likumā noteiktajā kārtībā.

**3. Līguma termiņš**

3.1. Līgums stājas spēkā **2018.gada 1.aprīlī** un darbojas 12 mēnešus. Ja Pasūtītājs nekonstatēs būtiskus Līguma izpildes kārtības vai kvalitātes trūkumus, nebūs saņēmis pamatotas un būtiskas sūdzības par Darbu kvalitāti, ja Izpildītājs būs godprātīgi pildījis savus pienākumus, kā arī, ja Izpildītājs tam piekritīs, Līgums tiks pagarināts par 12 mēnešiem. Līguma pagarināšanas iespēja un kārtība izmantojama vienu reizi, kopējam Līguma darbības termiņam nepārsniedzot 24 mēnešus, skaitot no Līguma spēkā stāšanas brīža.

 **4. Pušu tiesības un pienākumi**

* 1. Pasūtītāja tiesības un pienākumi:
		1. maksāt par kvalitatīvi izpildītiem un pieņemtiem Darbiem;
		2. kontrolēt Līguma izpildes gaitu, Darbu kvalitāti, kā arī pieprasīt un saņemt no Izpildītāja nepieciešamo informāciju minētās kontroles veikšanai;
		3. nodot Izpildītājam Darbu veikšanai arī citu Automašīnu, ja tā rīcībā Līguma izpildes gaitā nonāks jaunas Automašīnas.
	2. Izpildītāja tiesības un pienākumi:
		1. veikt Darbus kvalitatīvi, atbilstoši spēkā esošajiem normatīvajiem aktiem, Līguma nosacījumiem un Pasūtītāja pilnvarotās personas norādījumiem;
		2. nodrošināt Automašīnas remonta uzsākšanu ne vēlāk kā 2 darba dienu laikā pēc remonta pieteikuma un Automašīnas nogādes servisā, konkrētu laiku saskaņojot ar Pasūtītāja pilnvaroto personu;
		3. pēc Pasūtītāja pilnvarotās personas pieprasījuma nodrošināt bezmaksas patstāvīgu remontējamo Automašīnu nogādi savā servisā, kā arī piegādi atpakaļ pēc remonta beigām;
		4. nodrošināt bezmaksas ritošās daļas diagnostiku;
		5. nodrošināt maiņas Automašīnu (vieglā pasažieru automašīna bez speciālā aprīkojuma, ar spēkā esošu tehnisko apskati un OCTA) izsniegšanu, ja Automašīnas remonts ilgst vairāk par 12 stundām;
		6. nodrošināt un norīkot kvalificētu personālu Darbu veikšanai;
		7. neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm;
		8. sniegt Pasūtītājam visu nepieciešamo informāciju Līguma izpildes un Darbu veikšanas kontrolei;
		9. Izpildītājs atbild par spēkā esošo drošības, darba aizsardzības, ugunsdrošības un citu noteikumu ievērošanu, kas attiecas uz Darbu veikšanu;
		10. Izpildītājs garantē izpildīto Darbu un uzstādīto materiālu kvalitāti, drošumu un ekspluatācijas īpašības 12 mēnešus no Darbu veikšanas.
	3. Izpildītājs apliecina, ka viņam ir visas nepieciešamās atļaujas, sertifikāti, u.c. dokumenti, kas saskaņā ar normatīvajiem aktiem ir nepieciešami Darbu veikšanai.
	4. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī Līguma izpildē iesaistīto trešo personu darbības vai bezdarbības vai nolaidības rezultātā, t.sk., rupjas neuzmanības vai ļaunā nolūkā izdarīto darbību.
1. **Darbu pasūtīšana, izpilde un nodošana-pieņemšana**
	1. Līguma izpildei ir regulāra iepirkuma raksturs, kas izpaužas tādējādi, ka Izpildītājs veic Darbus atkarībā no Pasūtītāja vajadzībām (pēc Pasūtītāja pieprasījuma).
	2. Pasūtītāja pilnvarotā persona katrā atsevišķā gadījumā telefoniski (t. 29472637) informē Izpildītāju par nepieciešamiem Darbiem.
	3. Izpildītājs nodrošina Darbu veikšanu tā autoservisā “BORAS”, Stapriņi, Ādažu nov.
	4. Izpildītājs veic Darbus saprātīgos termiņos, nepamatoti nekavējot Darbu uzsākšanu un pabeigšanu.
	5. Nododot Automašīnu Darbu veikšanai, Puses saskaņo Darbu izpildes termiņu, plānoto Darbu daudzumu, sortimentu un cenu.

5.7. Pieņemot Automašīnu pēc Darbu veikšanas, Pasūtītāja pilnvarotā persona pārbauda Darbu kvalitāti un Puses paraksta pavadzīmi, kurā uzrādīti veiktie Darbi, izmantotie materiāli un to cena.

5.8. Ja Pasūtītāja pilnvarotā persona konstatē, ka Izpildītājs Darbus ir veicis nekvalitatīvi vai neatbilstoši, tas mutiski informē par to Izpildītāju un Puses vienojas par termiņiem nepilnību novēršanai. Izpildītājs novērš Darbu trūkumus bez maksas. Pēc nepilnību novēršanas Darbu pieņemšana tiek veikta 5.7. punktā noteiktajā kārtībā.

5.9. Ja Pasūtītāja pilnvarotā persona konstatē, ka Izpildītājs ir pieļāvis būtiskus Darbu kvalitātes trūkumus, tas sastāda Darbu defektu aktu, norādot atklātos trūkumus un izdarot atzīmi par termiņu, kādā jānovērš aktā minētie trūkumi. Defektu aktu paraksta Puses. Gadījumā, ja Izpildītājs atsakās parakstīt aktu, par to tiek izdarīta atzīme aktā un neatkarīgi no tā, tas ir saistošs Pusēm.

5.10. Ja nepilnības netiek novērstas Darbu defektu aktā norādītajā termiņā vai pienācīgā apjomā, Pasūtītājam ir tiesības pēc sava ieskata samazināt Līguma cenu vai vienpusēji lauzt Līgumu.

5.11. Darbu pieņemšana un to apmaksa neatbrīvo Izpildītāju no atbildības par slēptiem, Darbu pārbaudes laikā nekonstatētiem trūkumiem.

1. **Līguma grozīšana un izbeigšana**
	1. Līgumu var papildināt, grozīt vai izbeigt Pusēm savstarpēji rakstiski vienojoties. Jebkuras Līguma izmaiņas tiek noformētas rakstveidā un kļūst par Līguma neatņemamām sastāvdaļām.
	2. Pasūtītājam ir tiesības vienpusēji izbeigt Līgumu pirms termiņa, brīdinot Izpildītāju 10 darba dienas iepriekš:
		1. ja nepilnības nav novērstas Darbu defektu aktā norādītajā termiņā vai pienācīgā apjomā;
		2. ja Darbi veikti neatbilstoši Izpildītāja piedāvājumam Iepirkumā;
		3. ja Darbi veikti neatbilstoši Līguma vai normatīvo aktu nosacījumiem;
		4. ja Darbi veikti ar nekvalitatīviem materiāliem;
		5. ja Darbi atkārtoti veikti nepamatoti ilgā termiņā;
		6. ja Izpildītājs nepilda citas ar Līgumu uzņemtās saistības.

6.3. Izpildītājam ir tiesības vienpusēji izbeigt Līgumu pirms termiņa, par to brīdinot Pasūtītāju 10 darba dienas iepriekš, ja Pasūtītājs kavē maksājumus ilgāk par 2 mēnešiem.

1. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas darbību, nekavējoties, bet ne vēlāk kā 3 darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puses netiek atbrīvotas no Līguma saistību izpildes.
	3. Nepārvaramas varas apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.
2. **Citi noteikumi**
	1. Visa veida informācija un dokumentācija, ko Izpildītājs saņem no Pasūtītāja vai iegūst Darbu izpildes procesā, ir izmantojama vienīgi Darbu izpildei, tās izmantošana citiem mērķiem katrā atsevišķā gadījumā ir pieļaujama vienīgi ar Pasūtītāja rakstisku piekrišanu.
	2. Atbildīgā persona, kas organizēs Pasūtītājam noteikto pienākumu izpildi, veiks Līguma izpildes kontroli un dokumentu parakstīšanu Ādažu pašvaldības policijai, ir vecākais inspektors Artūrs Šmaukstelis (t. 27762018, e-pasts arturs.smaukstelis@adazi.lv), bet Saimniecības un infrastruktūras daļai – Tehniskā dienesta vadītājs Ivars Grīnbergs (t. 20379220). Atbildīgajai personai jāpilda pienākumi, kas noteikti Ādažu novada domes iekšējo noteikumu „Dokumentu aprites kārtība Ādažu novada pašvaldībā” 107.punktā, t.sk., nekavējoties jāziņo Pakalpojuma saņēmējam par pakalpojuma sniedzējam pielīgto saistību nepienācīgu izpildi un tai nav tiesību pieņemt lēmumus vai dot Pakalpojuma sniedzējam norādījumus par Līgumā noteikto termiņu, līgumsummas, cenas vai citu nosacījumu izmaiņām.
	3. Izpildītāja kontaktpersona Līguma izpildes laikā ir Mikus Tauters (t. 29472637).
	4. Kontaktpersonu vai rekvizītu maiņas gadījumā Puses apņemas rakstiski par to paziņot otrai Pusei 5 (piecu) dienu laikā no izmaiņu iestāšanās brīža.
	5. Jebkuras nesaskaņas, domstarpības vai strīdi starp Pusēm tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses mēneša laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.
	6. Līgums sastādīts 2 eksemplāros, ar vienādu juridisku spēku, no kuriem viens glabājas pie Pasūtītāja, bet otrs pie Izpildītāja.
	7. Līgumam ir viens pielikums - „Izpildītāja piedāvājums iepirkumā”, uz 17 lp.

**Pušu rekvizīti un paraksti:**

|  |  |  |
| --- | --- | --- |
| **Ādažu novada dome**reģ. Nr.90000048472Adrese: Gaujas iela 33A, Ādaži, LV-2164Banka: Valsts kasen/k: LV43TREL9802419010000Izpilddirektors **Guntis Porietis**2018.gada 15.martā | **SIA „KNIFS 4”**reģ. Nr.50103564701Adrese: “Rotas”, Stapriņi, Ādažu nov., LV-2164Banka: AS Swedbankn/k: LV43HABA0551033757280Valdes loceklis **Uģis Dambis**2018.gada \_\_\_\_.\_\_\_\_\_\_\_\_\_\_\_\_\_\_\_\_ |  |